SET ปิดลบ 10 จุด เซ่นบาทอ่อนฉุดฟันด์โฟลว์-บอนด์ยีลด์ปรับขึ้นกดดัน
SET ปิดลบ 10 จุด รับแรงกดดันบาทอ่อนค่ากดฟันด์โฟลว์ไหลออก และบอนด์ยีลด์ปรับขึ้น นักลงทุนรอตัวเลขเงินเฟ้อของสหรัฐฯ คืนนี้ ให้แนวต้าน 1,590-1,600 จุด แนวต้าน 1,565-1,575 จุด
SET ปิดลบ 10 จุด รับแรงกดดันบาทอ่อนค่ากดฟันด์โฟลว์ไหลออก และบอนด์ยีลด์ปรับขึ้น นักลงทุนรอตัวเลขเงินเฟ้อของสหรัฐฯ คืนนี้ ให้แนวต้าน 1,590-1,600 จุด แนวต้าน 1,565-1,575 จุด
7 ต.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ปรับตัวลงตามทิศทางเดียวกับตลาดหุ้นอื่นในภูมิภาคที่ปรับตัวลงตามกัน หลังค่าเงินบาทกลับมาอ่อนค่าอีกครั้ง ประกอบกับผลตอบแทนพันธบัตรสหรัฐฯ (Bond yield) 10 ปี กลับมาขยับขึ้น ทำให้มีเป็นแรงกดดันต่อตลาดหุ้น
ขณะเดียวกันยังมีแรงขายหุ้นกลุ่มพลังงาน สินค้าโภคภัณฑ์ ค้าปลีก และไฟแนนซ์ ออกมา รวมถึงหุ้น DELTA ที่ปรับตัวลงค่อนข้างมาก ส่งผลกดดันต่อดัชนีในวันนี้ และมองว่านักลงทุนมีการขายลดพอร์ตออกมา เพราะในสัปดาห์หน้าตลาดหุ้นไทยจะมีวันหยุดยาว และในคืนนี้ติดตามการประกาศตัวเลขการจ้างงานนอกภาคการเกษตรของสหรัฐฯว่าจะออกมาเป็นอย่างไร
ส่วนสัปดาห์หน้า คาดตลาดหุ้นไทยแกว่งไซด์เวย์ ซึ่งคาดว่านักลงทุนอาจจะชะลอการลงทุนในช่วงที่ใกล้วันหยุดยาวของตลาดหุ้นไทย รวมถึงรอติดตามการประกาศตัวเลขเงินเฟ้อของสหรัฐฯ โดยให้แนวต้าน 1,590-1,600 จุด แนวต้าน 1,565-1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 3,351.12 ล้านบาท ปิดที่ 658.00 บาท ลดลง 42.00 บาท
PTTEP มูลค่าการซื้อขาย 2,060.64 ล้านบาท ปิดที่ 170.00 บาท ราคาไม่เปลี่ยนแปลง
PTT มูลค่าการซื้อขาย 2,020,78 ล้านบาท ปิดที่ 34.50 บาท ราคาไม่เปลี่ยนแปลง
BANPU มูลค่าการซื้อขาย 1,375.55 ล้านบาท ปิดที่ 12.30 บาท ลดลง 0.40 บาท
BDMS มูลค่าการซื้อขาย 1,166.78 ล้านบาท ปิดที่ 29.50 บาท เพิ่มขึ้น 0.25 บาท